62025CO0137_INF
Unionin tuomioistuimen määräys (kuudes jaosto) 10.11.2025 –[Woluc] (
i
)
(Asia C‑137/25)
Ennakkoratkaisupyyntö - Unionin tuomioistuimen työjärjestyksen 99 artikla - Vastaus, joka on selvästi johdettavissa oikeuskäytännöstä - Kuluttajansuoja - Direktiivi 93/13/ETY - Kuluttajasopimusten kohtuuttomat ehdot - Ehdon kohtuuttomaksi toteamisen vaikutukset - Ulkomaanvaluuttaan sidottu kiinnelainasopimus - Vaihtokurssin määrittäminen - Muuntamislausekkeen kohtuuton osatekijä - SEUT 267 artikla - Säännöstö, jonka mukaan alemmanasteisen tuomioistuimen on noudatettava ylemmän oikeusasteen arviointeja - Unionin oikeuden ensisijaisuuden periaate - Kansallisen tuomioistuimen velvollisuudet
1.
Euroopan unionin oikeus – Ensisijaisuus – Kansallinen säännöstö, jonka mukaan alemmanasteisen tuomioistuimen on noudatettava ylemmän oikeusasteen arviointeja – Arvioinnit, jotka ovat ristiriidassa unionin tuomioistuimen unionin oikeuden säännökselle tai määräykselle antaman tulkinnan kanssa – Ei voida hyväksyä
(SEUT 267 artikla)
(ks. 23–35 kohta ja määräysosan 1 kohta)
2.
Ennakkoratkaisukysymykset – Asian saattaminen unionin tuomioistuimen käsiteltäväksi – Velvollisuus ennakkoratkaisupyynnön esittämiseen – Kansallinen säännöstö, jonka mukaan alemmanasteisen tuomioistuimen on noudatettava ylemmän oikeusasteen arviointeja – Arvioinnit, jotka ovat ristiriidassa unionin tuomioistuimen unionin oikeuden säännökselle tai määräykselle antaman tulkinnan kanssa – Alemmanasteisella tuomioistuimella ei ole velvollisuutta ennakkoratkaisupyynnön esittämiseen
(SEUT 267 artikla)
(ks. 37–42 kohta ja määräysosan 2 kohta)
Määräysosa
1)
Tehokkuusperiaatetta ja unionin oikeuden ensisijaisuuden periaatetta on tulkittava siten, että ne ovat esteenä kansalliselle säännöstölle, jonka mukaan muutoksenhakutuomioistuimen esittämät oikeudelliset arvioinnit sitovat ensimmäisen asteen tuomioistuinta, jonka käsiteltäväksi asia on palautettu uudelleenkäsiteltäväksi, jos viimeksi mainittu tuomioistuin katsoo, että nämä arvioinnit ovat ristiriidassa kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 6 artiklan 1 kohdan ja 7 artiklan 1 kohdan tulkinnan kanssa, sellaisena kuin tämä tulkinta ilmenee unionin tuomioistuimen ratkaisusta, jota se aikoo noudattaa.
2)
SEUT 267 artiklaa ja unionin oikeuden ensisijaisuuden periaatetta on tulkittava siten, että kansallinen ensimmäisen asteen tuomioistuin, joka ratkaisee asian uudelleenkäsittelyä koskevassa menettelyssä, jonka osalta sen on kansallisen oikeuden mukaan noudatettava asian palauttamisesta päättäneen toisen asteen tuomioistuimen esittämiä oikeudellisia arviointeja, ei ole velvollinen esittämään unionin tuomioistuimelle ennakkoratkaisukysymystä ennen näiden arviointien sivuuttamista, jos se katsoo, että ne ovat ristiriidassa direktiivin 93/13 6 artiklan 1 kohdan ja 7 artiklan 1 kohdan selkeän tulkinnan kanssa, joka perustuu unionin tuomioistuimen ratkaisuun.
(
i
)	Tämän asian nimi on kuvitteellinen nimi. Se ei vastaa asian minkään asianosaisen todellista nimeä.